**Ministru kabineta noteikumu projekta**

**"Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta "Grozījums Ministru kabineta 2020. gada 9. jūnija noteikumos Nr. 360 "Epidemioloģiskās drošības pasākumi Covid-19 infekcijas izplatības ierobežošanai"" (turpmāk – noteikumu projekts) mērķis ir papildināt 3. pielikuma VII prioritāri vakcinējamo grupu sarakstu ar lauksaimniecības un pārtikas jomas darbiniekiem.Noteikumu projekts stāsies spēkā nākamajā dienā pēc tā izsludināšanas oficiālajā izdevumā “Latvijas Vēstnesis”. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Zemkopības ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība  | Covid-19 pandēmija spilgti parādīja, ka pārtikas apgāde ir valsts drošības jautājums un ka lauksaimniecības un pārtikas ražošanas nepārtrauktības nodrošināšana krīzes situācijās ir vitāli svarīga valsts un visas sabiedrības kontinuitātes nodrošināšanai.Vienlaikus, lai krīzes apstākļos tiktu nodrošinātas valsts pamatfunkcijas, Aizsardzības ministrija ir rosinājusi pilnveidot spēkā esošo normatīvo regulējumu, paplašinot kritiskās infrastruktūras iedalījumu ar jaunu D kategorijas kritisko infrastruktūru, attiecinot to arī uz pārtikas ražošanas komersantiem, kuras darbības nepārtrauktība un kritisko pakalpojumu sniegšana krīzes laikā ir būtiska sabiedrības un valsts drošībai, uzliekot par pienākumu komersantiem strādāt un nodrošināt preču ražošanu arī krīzes situācijās.Lielāko daļu valstī patērētās pārtikas nodrošina vietējie lauksaimniecības un pārtikas ražošanas uzņēmumi, kuru darbība un ražošana notiek Latvijā. Pārtikas ražošanas process ir ļoti darbietilpīgs un saistīts ar specifiskām tehnoloģiskām zināšanām. Atsevišķu ražošanas procesu nodrošināšanā ir iesaistīts personāls ar augstu kvalifikāciju un īpašām zināšanām konkrētajā jomā. Gandrīz katrā pārtikas ražošanas uzņēmumā ir darbinieki, kurus aizvietot ir ļoti grūti vai pat neiespējami. Jau pašlaik saslimstības dēļ ražošanas maiņas tiek nepārtraukti pārkomplektētas. Atsevišķos gadījumos ir pat jāaptur ražošanas process.Tā kā pastāv liels risks saslimst atsevišķu ražošanas posmu kritiski svarīgajiem darbiniekiem un tādēļ var tikt būtiski ierobežota vai pat apturēta lauksaimniecības un pārtikas preču ražošana, ir svarīgi šos darbiniekus vakcinēt pret Covid-19 infekciju. Jāpaskaidro, ka, piemēram, ar Covid-19 infekciju saslimstot graudu malšanas operatoriem, kas ir speciāli apmācīti ārvalstīs strādāt ar sarežģītām automatizētām iekārtām, pastāv risks, ka maizes ceptuvēm pietrūks izejvielu, jo pašreizējos apstākļos uzņēmumi noliktavās neglabā tik lielu produktu daudzumu, kas var tikt izlietots kritiskā periodā, kad piegāžu ķēdes ir traucētas. Līdzīga situācija ir vērojama arī piena un citu lauksaimniecības pārtikas produktu ražošanas nozarēs.Arī lauksaimnieciskā ražošana un šīs produkcijas piegāde pārstrādes uzņēmumiem, kuru īsteno lauksaimniecības pakalpojumu kooperatīvās sabiedrības, ir kritiski svarīgi pārtikas piegādes ķēdes posmi, kuros pašreizējā situācijā nav vēlami pārrāvumi vai dīkstāves.Lai novērstu risku un nodrošinātu pārtikas ražošanas nepārtrauktību valstī, pārtikas piegādes ķēdē esošos lauksaimniecības un pārtikas uzņēmumu kritiski svarīgos darbiniekus ir nepieciešams iekļaut VII prioritāri vakcinējamo personu grupā. Vakcīna pret Covid-19 infekciju ir jāsaņem **4848 kritiski svarīgiem lauksaimniecības un pārtikas uzņēmumu darbiniekiem**. Uzņēmumu saraksts tika izveidots, apkopojot informāciju no vadošajām lauksaimniecības un pārtikas ražotāju organizācijām – Latvijas Pārtikas uzņēmumu federācijas, biedrības “Zemnieku saeima”, Latvijas Piensaimnieku centrālās savienības, Lauksaimnieku organizāciju sadarbības padomes, Latvijas lauksaimniecības kooperatīvu asociācijas, Latvijas Olu ražotāju asociāciju un Latvijas Cūku audzētāju asociācijas. |
| 3. | Projekta izstrādē iesaistītās institūcijas un publiskas personas kapitālsabiedrības | Latvijas Pārtikas uzņēmumu federācija, biedrība “Zemnieku saeima”, Latvijas Piensaimnieku centrālā savienība, Lauksaimnieku organizāciju sadarbības padome, Latvijas lauksaimniecības kooperatīvu asociācija, Latvijas Olu ražotāju asociāciju un Latvijas Cūku audzētāju asociācija |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Tiesiskais regulējums attiecas uz 4848 lauksaimniecības un pārtikas produktu ražotājiem.  |
| 2. | Tiesiskā regulējuma ietekme uz tautsaimniecību un administratīvo slogu | Izvēršot masveida vakcināciju, projektam būs pozitīva ietekme uz tautsaimniecību, jo mazināsies risks sabiedrības mērķgrupu personām inficēties ar Covid-19 infekciju, kā arī tiks nodrošināta pārtikas ražošanas nepārtrauktība. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekta izstrādē, apkopojot informāciju, iesaistījās vadošās lauksaimniecības un pārtikas ražotāju organizācijas – Latvijas Pārtikas uzņēmumu federācija, biedrība “Zemnieku saeima”, Latvijas Piensaimnieku centrālā savienība, Lauksaimnieku organizāciju sadarbības padome, Latvijas lauksaimniecības kooperatīvu asociācija, Latvijas Olu ražotāju asociācija un Latvijas Cūku audzētāju asociācija. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Nav. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

 Zemkopības ministrs K. Gerhards

Ruka 67027671

Kristine.Ruka@zm.gov.lv